ปัจจัยต่างประเทศหนุนหุ้นเช้าปิด 840.35 จุด
ตลาดหุ้นไทยปิดตลาดในภาคเช้าวันที่ 23 ก.ค. ปรับเพิ่มขึ้น 7.34 จุด ปิดที่ 840.35 จุด มูลค่าการซื้อขาย 23,083 ล้านบาท ท่ามกลางปัจจัยบวกจากต่างประเทศ ที่ช่วยดันหุ้นทั้งภูมิภาคเคลื่อนไหวในแดนบวกด้วยเช่นกัน
23 ก.ค. 2553

ตลาดหุ้นไทยปิดตลาดในภาคเช้าวันที่ 23 ก.ค. ปรับเพิ่มขึ้น 7.34 จุด ปิดที่ 840.35 จุด มูลค่าการซื้อขาย 23,083 ล้านบาท ท่ามกลางปัจจัยบวกจากต่างประเทศ ที่ช่วยดันหุ้นทั้งภูมิภาคเคลื่อนไหวในแดนบวกด้วยเช่นกัน
นักวิเคราะห์จากบริษัทหลักทรัพย์ให้ความเห็นว่า ปัจจัยทางเศรษฐกิจต่างประเทศทั้งจากสหรัฐอเมริกาและยุโรปที่ออกมาดีเกินคาด ทำให้ตลาดหุ้นไทยปรับเพิ่มขึ้นตามไปด้วย 
บริษัทขนาดใหญ่ของสหรัฐฯ ประกาศผลประกอบการไตรมาสล่าสุดออกมาดีเกินคาด เช่น ไมโครซอฟต์ ที่มียอดขายเพิ่มขึ้น 22% ซึ่งถือว่าเป็นสถิติใหม่ในรอบมากกว่า 2 ปี  ขณะที่ธนาคารส่วนใหญ่ในทวีปยุโรปได้รับการคาดหมายว่าจะผ่านการทดสอบความแข็งแกร่ง ที่จะประกาศออกมาในคืนวันนี้ นอกจากนี้ ตัวเลขเศรษฐกิจในภาคการผลิตและบริการของยุโรปยังออกมาดีเกินคาดเช่นกัน  ประกอบกับราคาน้ำมันดิบในตลาดโลกปรับเพิ่มขึ้นทำสถิติสูงสุดในรอบ 11 เดือน โดยในตลาดนิวยอร์กราคาขึ้นไปถุง 79.30 เหรียญสหรัฐ/บาร์เรล